Вуаль пĕркеннĕ хĕрарăм (Рослин ӳкерчĕкĕ)

«Вуаль пĕркеннĕ хĕрарăм» () — Александр Рослин (Alexander Roslin, 1718—1793) швед ӳкерçин 1768 çулта хайланă ӳкерчĕкĕ . Халĕ вăл Швеци наци музейĕнче Стокгольмра упранать. Пысăкăшĕ — 65×54см.

 Ăнлантарни 
Ӳкерчĕк çинче Мария-Сюзанна Жиру (Marie-Suzanne Giroust, 1734—1772) франс ӳкерçине кăтартнă, качча кайсан Рослин — Александр Рослинăн арăмĕ. Тумтирĕ çав вăхăтри Болонья хĕрарăмĕсен моди йăлипе. Сăн-питне кăштах пурçăн вуаль хуплать, сылтăм аллинче вăл веер тытнă. Вăл шурă эрешлĕ шупка пурçăн капăр платье тăхăннă. 

 Кун-çулĕ 
Ӳкерчĕке Парис салонĕнче кăтартнă хыççăн, Дени Дидро çыравçă ăна «питĕ пикантла» тесе палăртнă ().

Ӳкерчĕке Швеци наци музейне 1945 çулта парнеленĕ. 

1972 çулта Швецире çак ӳкерчĕклĕ почтă марки тухнă.

 Асăрхавсем 

 Каçăсем 
 The Lady with the Veil (the Artist's Wife), 1768, Alexander Roslin, Google Cultural Institute, www.google.com/culturalinstitute


Категори:Александр Рослинăн ӳкерчĕкĕсем
Категори:Швеци наци музейĕн пухăмĕнчи ӳкĕрчĕксем
Категори:Портретсем